ദുരിതത്തില് നിന്ന് കരകയറാന് മാഞ്ചസ്റ്റര് യുണൈറ്റഡ് ഇന്ന് അറ്റലാന്റക്ക് എതിരെ മാഞ്ചസ്റ്റര് യുണൈറ്റഡ് ഇന്ന് വീണ്ടും കളത്തില് ഇറങ്ങുകയാണ്. ചാമ്ബ്യന്സ് ലീഗ് ഗ്രൂപ്പ് ഘട്ടത്തില് അറ്റലാന്റ ആണ് ഇന്ന് യുണൈറ്റഡിന്റെ എതിരാളികള്. ഓള്ഡ്ട്രാഫോര്ഡില് നടക്കുന്ന മത്സരത്തില് വിജയിക്കുക മാഞ്ചസ്റ്റര് യുണൈറ്റഡിനും പരിശീലകന് ഒലെയ്ക്കും നിര്ബന്ധമാണ്. അവസാന അഞ്ചു മത്സരങ്ങളില് ഒരു വിജയം മാത്രമുള്ള മാഞ്ചസ്റ്റര് യുണൈറ്റഡ് ഇന്നും വിജയിച്ചില്ല എങ്കില് അത് ഒലെയുടെ ജോലി തന്നെ തെറിപ്പിച്ചേക്കും. അതുകൊണ്ട് തന്നെ ഒലെ വലിയ സമ്മര്ദ്ദവുമായാണ് ഇന്ന് ടീമിനെ ഇറക്കുന്നത്. ലെസ്റ്ററിനോട് തോറ്റ ടീമില് നിന്ന് ഇന്ന് കാര്യമായ മാറ്റങ്ങളുമായാകും ഇന്ന് മാഞ്ചസ്റ്റര് യുണൈറ്റഡ് ഇറങ്ങുക. റാഷ്ഫോര്ഡും കവാനിയും ഇന്ന് ആദ്യ ഇലവനില് ഉണ്ടായേക്കും. ദയനീയ ഫോമില് ഉള്ള ക്യാപ്റ്റന് മഗ്വയറിനെ ഇന്നും ഒലെ വിശ്വാസത്തില് എടുക്കുമോ എന്നത് കണ്ടറിയണം. അവസാന മത്സരങ്ങളില് ഗോളടിക്കാത്ത റൊണാള്ഡോയ്ക്ക് ഫോമില് എത്താന് ആകുമോ എന്നതും ഏവരും ഉറ്റു നോക്കുന്നു. പരിക്ക് കാരണം വരാണെ ഇന്നും യുണൈറ്റഡിനൊപ്പം ഉണ്ടാകില്ല. അറ്റലാന്റ ക്യാപ്റ്റന് അടക്കം രണ്ട് പ്രധാന താരങ്ങള് പരിക്ക് കാരണം അറ്റലാന്റ നിരയിലും ഇല്ല. ഇന്ന് രാത്രി 12.30ന് നടക്കുന്ന മത്സരം സോണി നെറ്റ്വര്ക്കില് കാണാം.